OpenLLM-France/wikimedia huggingface dataset:
# Javier Portillo

Javier Garcia Portillo (Aranjuez, Madril, 1982ko martxoaren 30a) futbol aurrelaria da. Estatistika ofizialen arabera 1.80 du luzera eta 70 kg pisatzen du.
Real Madrileko harrobian hezia, 2002ko urriaren 6an Alavesen aurkako partidan Lehen Mailan jokatu zuen lehen aldiz. Talde txurian jokatzeko aukera handirik ez zuela izango ikusita, Europako beste taldeetan aritu da utzita: Fiorentinan eta Bruggen. Nàstic de Tarragona talde katalanak 2006-2007ko denboraldian erosi zuen, eta 11 gol sartu zituen, orain arte lehen mailan lortu duen markarik hoberena. Nolanahi ere, taldeak kategoria galdu zuenez, 2007-2008ko denboraldian Osasunak fitxatu zuen lau urterako.

## Kirol ibilbidea

* 2001-2002 Real Madrid C
* 2001-2002 Real Madrid B
* 2001-2004 Real Madrid
* 2004-2005 Fiorentina
* 2005-2006 Brugge
* 2006-2007 Nàstic de Tarragona
* 2007- C.A. Osasuna
* Datuak: Q350823
* Multimedia: Javier Portillo / Q350823
# Javier Pradera

Francisco Javier Pradera Gortazar (Donostia, 1934ko apirilaren 28a - Madril, 2011ko azaroaren 20a) gipuzkoar abokatu eta kazetaria izan zen. Familia tradizionalistakoa (Victor Praderaren iloba zen) izan arren, Espainiako Alderdi Komunistaren kidea izan zen eta frankismo garaian espetxeratu zuten. El País egunkariaren sorreran parte hartu zuen.
# Javier Prado y Ugarteche

Javier Prado y Ugarteche (Lima, 1871ko abenduaren 3a - Lima, 1921eko ekainaren 25a) Peruko historialari, filosofo eta abokatua izan zen. San Markoseko Unibertsitate Nazional Nagusiko errektoretza izan zuen 1915etik 1920ra. Era berean, kargu politikoak izan zituen bere herrialdean: Limako senataria, Kantziler, Gobernu Ministroa, Peruko Ministroen Kontseiluko Presidentea, Argentinako ministro ahalguztiduna eta Peruko Errepublikako Gorte Goreneko kidea.
# Janus van Merrienboer

Janus van Merrienboer (1894ko urriaren 8a - 1947ko urriaren 12a) arkularia zen. Herbehereak ordezkatu zuen 1920ko Udako Olinpiar Jokoetan.

## Erreferentziak

* ↑ Janus van Merrienboer

## Kanpo estekak

* Datuak: Q376212
# Janusz Gołąb

Janusz Gołąb (Gliwice, Polonia, 1967ko azaroaren 16a) poloniar alpinista eta eskalatzailea da, Gasherbrum I zortzimilakoaren neguko lehen konkistatzailea (Adam Bieleckirekin batera, 2012ko martxoaren 9a).
Eskalada praktikatzen du 1986tik, eta Gliwice Mountaineering Clubeko kidea da. 1987-89an derrigorrezko soldadutza egin zuen WOPen. Jacek Fluder eta Stanislaw Piecuchekin batera, eskalada talde bat sortu zuten, "Dream Team" ezizena jaso zuena. Geroago, Grzegorz Skorek (1978-2004) haiekin elkartu zen. Talde honek, 1990eko hamarkadan eta XXI. mendearen hasieran, poloniar mendizaletasunaren historiako alpetar estiloko eskalada hoberenetako batzuk egin zituen.
* Datuak: Q11720163
* Multimedia: Janusz Gołąb - Pol’and’Rock Festival 2018 / Q11720163
# Januária

Januária Brasilgo udalerri bat da, Minas Gerais estatuan kokatua. 65.130 biztanle ditu 6.661,667 km²ko eremuan.

## Ikus, gainera

* Minas Gerais

## Kanpo estekak

* Datuak: Q22062457
* Multimedia: Januária / Q22062457
# Janubioko gatzagak

Janubioko gatzagak Lanzaroteko hego-ekialdean dauden gatzaga batzuk dira, Yaiza udalerrian daudenak.
Balio paisajistiko eta ekologikoak dituzte, eta, gatz-arkitekturaren konplexutasun eta originaltasunarekin eta sistema hidraulikoen konplexutasunarekin batera, itsas gatz-aparatu berezienetako bat bihurtzen dituzte. Gatzagak Vicente Lleó Benlliurek 1895ean eraiki zituen, eta 1945ean bere ilobari utzi zizkion. Padrón familiak oraindik ere garatzen du jarduera hori.
Gatzagak dauden aintzira sumendi-erupzioek sortu zuten, itsasoaren eta aintziraren artean laba-hesi bat sortuz. Gaur egun 1.000 metro inguruko zirkunferentzia du, eta batez beste hiru metro inguruko sakonera.
Dunaliella salina mikroalga halofilari esker, bere urak gorrixkak dira. Kanarietako Gobernuak hegaztientzako babes bereziko eremu izendatu zituen.

## Erreferentziak

* ↑ (Gaztelaniaz) Kanarietako Gobernua. Red Canaria de Espacios Naturales Protegidos. .

## Kanpo estekak

* Datuak: Q2214424
* Multimedia: Salinas de Janubio / Q2214424
# Janus Theeuwes

Janus Theeuwes (Gilze en Rijen, 1886ko apirilaren 4a - Tilburg, 1975eko abuztuaren 7a) arkularia zen. Herbehereak ordezkatu zuen 1920ko Udako Olinpiar Jokoetan.

## Erreferentziak

* ↑ Janus Theeuwes

## Kanpo estekak

* Datuak: Q1387853
# Janusz Korwin-Mikke

Janusz Ryszard Korwin-Mikke (Varsovia, Polonia, 1942ko urriaren 27a) poloniar politikaria eta idazlea da. Askatasuna (polonieraz: Wolność) eskuin muturreko alderdi politiko libertario eta euroeszeptikoaren sortzailea da. 2014ko uztailaren 1a eta 2018ko martxoaren 1a bitartean parlamentari egon zen Europako Parlamentuan.
* Datuak: Q1683061
* Multimedia: Janusz Korwin-Mikke / Q1683061
# Janusz Kupcewicz

Janusz Kupcewicz (Gdańsk, 1955eko abenduaren 9a - ibidem, 2022ko uztailaren 4a) poloniar futbolaria izan zen.
Stomil Olsztyn, Arka Gdynia, Lech Poznań, AS Saint-Etienne, AE Larisa, Lechia Gdańsk eta Adanaspor taldeetan jokatu zuen. 20 partida jokatu zituen Poloniako futbol selekzio nazionalarekin eta bost gol sartu zituen. 1978 eta 1982ko Munduko Futbol Txapelketetan parte hartu zuen eta bigarrenean brontzezko domina lortu zuen.

## Palmaresa

* Arka Gdynia:
** Poloniako futbol kopa: 1978–79
* Lech Poznań:
** Poloniako futbol liga: 1982–83
* Polonia:
** Munduko Futbol Txapelketa: Brontzezko domina: 1982

## Kanpo estekak

* Datuak: Q981877
* Multimedia: Janusz Kupcewicz / Q981877
# Jerry City (Ohio)

Jerry City Ohioko herri bat da. Wood konderrian kokatua dago. 2010ean 427 biztanle zituen, 2,61 kilometro koadrotan banatuta.

## Ikus, gainera

* Wood konderria

## Kanpo estekak

* Datuak: Q2539761
* Multimedia: Jerry City, Ohio / Q2539761
# Jerry Garcia

Jerry Garcia —jaiotza-izena: Jerome John— (San Francisco, Ameriketako Estatu Batuak, 1942ko abuztuaren 1a - Novato, Kalifornia, Ameriketako Estatu Batuak, 1995eko abuztuaren 9a) gitarra-jotzailea izan zen.

## Bizitza

Oso gazterik hasi zen musikarako eta, batez ere, gitarrarako zaletasuna erakusten, eta 1960ko hamarraldiaren hasierarako tresna horren birtuosoa zen. 1965ean Grateful Dead taldea sortu zuen, Robert Hall, Ron "Pigpen" McKernan eta William Bill Kreutzmannekin batera. 1967. urtean eman zuten argitara lehen diskoa, The Grateful Dead eta Woodstockeko jaialdi ospetsuan parte hartu zuten handik bi urtera, 1969an. Kaliforniako acid rock joerako talde nagusia bihurtu zen Grateful Dead hurrengo urteetan, eta 1970eko hamarraldian psikodeliaren aitzindari izan zen.
Hala ere, 1980ko hamarraldian kaosa nagusitu zen taldean. Besteak beste, osasun-arazo larriak izan zituzten. Garciak heroinazalea zela aitortu zuen 1982. urtean, eta koma diabetikoan sartu zen 1986an. Grateful Dead taldeak 1990ean eman zuen argitara bere azken diskoa, Without a Net (Sarerik gabe), eta handik bost urtera jo zuten azken kontzertua. Azken kontzertua eman eta hilabetera, bihotzekoak jo zuen Jerry Garcia, eta hil egin zen. Jerry Garcia bat-batekotasunaren eta adierazpen librearen alde agertu zen, hedabideen, merkatuaren eta politikaren presioari aurre egin zion, eta artistaren eta gizonaren askatasunaren alde borrokatu zen, bere karrera guztian zehar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312870
* Multimedia: Jerry Garcia / Q312870
# Jerry Maguire

Jerry Maguire Cameron Crowe estatubatuar zinema zuzendariaren kirol komedia-drama filma bat da. Bertan, Tom Cruise, Cuba Gooding, Jr., Renée Zellweger, Kelly Preston, Jerry O'Connell, Jay Mohr, Regina King eta Bonnie Hunt aktoreek antzeztu zuten.
Bost Oscar Sarietarako izendapenak jaso zituen 1 irabaziz: Gizonezko bigarren aktore onenaren Oscar Saria (Cuba Gooding, Jr.). 3 Urrezko Globo Sarietarako izendapenak ere jaso zituen, 1 irabaziz:

## Sinopsia

Oharra: Atal honek istorio osoa edo amaiera argitzen du.
Aberatsa, itxura onekoa eta ospetsua, Jerry Maguire (Tom Cruise) estatubatuar kiroletako izarren ordezkaria da. Bere bizitza itxurakeria eta gezurrez betea dago, hortaz, gau batez papertxo batean galdera baten bitartez bere bizitzari benetako zein zentzu eman nahi dion definitzen saiatuko da. Honek bere kaleratzea eta ustez lagunak zirenen alboratzea ekarriko dio. Alboan bi pertsona bakarrik izango ditu, bata Dorothy (Renée Zellweger), bere laguntzaile leiala, eta bestea Rod (Cuba Gooding, Jr.), amerikar futbolari barregarria.

## Aktoreak

* Tom Cruise ... Jerry Maguire
* Cuba Gooding Jr. ... Rod Tidwell
* Renée Zellweger ... Dorothy Boyd
* Kelly Preston ... Avery Bishop
* Jerry O'Connell ... Frank Cushman
* Jay Mohr ... Bob Sugar
* Bonnie Hunt ... Laurel, Dorothyren ahizpa
* Regina King ... Marcee Tidwell
* Jonathan Lipnicki... Ray Boyd
* Todd Louiso ... Chad the Nanny
* Mark Pellington ... Bill Dooler
* Jeremy Suarez... Tyson Tidwell
* Joe Sausage ... Vin
* Jared Jussim ... Dicky Fox
* Benjamin Kimball Smith ... Keith Cushman
* Ingrid Beer ... Anne-Louise
* Glenn Frey ... GM/entrenatzailea
* Jeff Foxworthy ... Bill
* (Emily Procter)...
* Drake Bell ... Jesse Remo
* Christina Cavanaugh ... Remo andrea
* Toby Huss ... Steve Remo
* Eric Stoltz ... Ethan Valhere
* Jorge Canals ... Chechito
* Beau Bridges ... Matt Cushman

## Kanpo estekak

* Datuak: Q329131
# Jerrishoe

Jerrishoe Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 957 biztanle zituen 16 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q545828
* Multimedia: Jerrishoe / Q545828
# Jerry Edmonton

Jerry Edmonton, Gerald McCrohan jaioa, (Oshawa, Ontario – 1946ko urriaren 24a - Santa Barbara, Kalifornia, 1993ko azaroaren 28a) kanadar bateria jotzailea izan zen, Steppenwolf taldeko kidea. Berak eta Denis anaiak bere abizena Edmontonengatik aldatu zuten The Sparrows taldean jotzen zutenean. 1965ean John Kay eta Goldy McJohn sartu ziren taldean Toronton eta Kaliforniara aldatu ondoren Steppenwolf taldeari deitu zioten. 1993an hil zen, auto istripu batean.
# Jimera de Líbar

Jimera de Líbar Málagako udalerria da, Serranía de Ronda eskualdean dagoena.
2008ko urtarrilaren 1eko erroldaren arabera 453 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1110772
* Multimedia: Jimera de Líbar / Q1110772
# Jimmy's Hall

Jimmy's Hall (euskaraz Jimmyren Aretoa) 2014ko Ken Loach britainiar zinema zuzendariaren drama filma bat da. 2014ko maiatzaren 22a Canneseko Zinemaldian estreinatu eta Urrezko Palma sariarengatik lehiatu zen. Bertan, Barry Ward, Simone Kirby eta Jim Norton aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1932. urtea, AEBetan 10 urte igaro ondoren, Jimmy Gralton Irlandako jaioterrira amari baserrian laguntzeko itzuli da. Irlandako Gerra Zibila ondoren Irlandako Estatu Askean gobernu berri bat dago. Jimmyk Leitrim konderriko gazteen grinak asetu asmoz eta nahiz eta bere antzinako etsaien (Eliza eta irlandar jauntxoak) sumina piztu nahi ez izan, denoi irekia eta askea den 'Aretoa' berrirekitzea erabaki du, bertan eskualdeko gazteak dantzatzera, ikastera edota solasera biltzen direlarik. Aretoaren arrakasta berehalakoa izango da, baina Jimmyk gazteengan duen eragina eta bere ideia erradikalak ez dira herritar guztien gustukoak izango.

## Aktoreak

* Barry Ward: James Gralton
* Simone Kirby: Oonagh
* Andrew Scott: Aita Seamus
* Jim Norton: Aita Sheridan
* Brían F. O'Byrne: O'Keefe
* Francis Magee

## Kanpo estekak

* Jimmy's Hall filmaren IMDBko fitxa irakurgai (Ingelesez)
* Jimmy's Hall filmaren trailer edo iragarkia ikusgai. Youtube.com (Ingelesez)
* Datuak: Q16028587
# Jimmy Barnatán

Jaime "Jimmy" Barnatán Pereda (Madrid, 1981eko uztailaren 2a) espainiar aktorea da, zineman eta telebistan aritutakoa.

## Filmografia

* Las Hurdes, tierra con alma (2015)
* Torrente 5 (2014)
* La herencia Valdemar (2010)
* Eskalofrío (2008)
* Sexykiller, morirás por ella (2008)
* Ángeles S.A. (2007)
* Salir pitando (2007)
* No digas nada (2007)
* Pobre juventud (2006)
* Torrente 3: el protector (2005)
* El robo más grande jamás contado (2002)
* Visionarios (2000)
* Obra maestra (2000)
* Muertos de risa (1999)
* El corazón del guerrero (1999)
* Torrente, el brazo tonto de la ley (1998)
* El día de la bestia (1995)
* Datuak: Q5663268
# Jimenez

Jimenez hainbat pertsonen abizena da:
* Edorta Jimenez (1953 -) Euskal idazlea.
* Eladio Jiménez (1976 -) Salamancako txirrindularia.
* Iker Jiménez (1973 -) Kazetari arabarra.
* Irati Jimenez (1977 -) Euskal idazlea.
* José Jimenez Ruiz (1946 -) Jeneral espainiarra.
* José Alfredo Jiménez (1926 - 1973) Mexikoko herri-musika egile eta abeslaria
* José María Jiménez (1971 - 2003) Ávilako txirrindularia.
* Josu Jimenez Maia (1967 -) Euskal idazlea.
* Juan Ramón Jiménez (1881 - 1958) Espainiar olerkaria.
* Roberto Jimenez Alli (1973 -) PSNko politikaria.
* Txentxo Jimenez (1957 -) Aralar alderdiko politikaria.
# Jimmu enperadorea

Jimmu enperadorea (japonieraz: 神武天皇, Jinmu-tennō) Japoniako lehen enperadorea izan zen, elezaharren arabera (K.a. VII. mendea). K.a. 722tik K.a. 585era bizi izan zen, elezaharrek diotenez. Japoniako inperioa eta enperadoreen dinastia sortu zituen K.a. 660. urtean. Datu hori oso zehatza ez bada ere, urte hori ontzat hartzen da Japoniako kronologiaren hasiera adierazteko. Kyushu uhartetik atera eta gorabehera askoren ondoren Yamato Honshu uharteko herrialdea konkistatu zuela diote aditu batzuek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q200188
* Multimedia: Emperor Jimmu / Q200188
# Jimmy Arrabit

Erramun "Jimmy" Arrabit (Donaixti, Nafarroa Beherea, 1954) donaixtiar bateria-jotzailea da.

## Bizitza

Hamabi urte zituela hasi zen bateria jotzen. Bere aita akordeoi jotzailea zen eta ezkontza bat animatzeko bateria jolea behar zuela eta, Jimmyri eskatu zion horretan laguntzeko. Ordutik ez dio utzi bateria jotzeari.
Egiazko izena Erramun da. Jimmy ezizena Guk taldeko Beñat Davantek jarri zion, izan ere, Jimmy Hendrixen entzule porrokatua baitzen.

## Ibilbidea

Entzute handia izan dute hainbat euskal taldeekin eta musikariekin jo du, hala nola, Itoiz, Minxoriak, King Mafrundi, Anje Duhalde, Niko Etxart eta berak sortutako Jimmy Arrabit Trio.
Lehen taldeetakoa Tinka izan zuen, Niko Etxartekin batera 1972an sortua.
1981. urtean Itoitz taldean sartu zen. Taldearekin sortutako lehen diskoa Musikaz blai izan zen eta Egun motela kantuaren lehen ideia Arrabitena izan zen.

## Erreferentziak

* 1 2 Berria. (2017). Udako serieak. (Noiz kontsultatua: 2017-08-17).
* ↑ Jimmy Arrabit — Euskal kultur erakundea. (Noiz kontsultatua: 2017-08-17).
* Datuak: Q37018262
# Jimmie Heuga

James Frederic "Jimmie" Heuga (San Frantzisko, Kalifornia, 1943ko irailaren 22a – Boulder, Colorado, 2010eko otsailaren 8a) euskal jatorria zuen estatubatuar eskiatzailea izan zen.
1964ko Innsbruckeko Olinpiar Jokoetan, historian domina bat lortzeko lehenengo estatubatuarra izan zen. Tamalez esklerosi anizkoitzak laster kiroletik at jarri zuen eta, asko borrokatu ondoren, baita hil ere

## Erreferentziak

* ↑ Associated Press. (1964-2-9). «Heuga, Kidd win first US men's alpine medals ever» Modesto Bee: B7..
* ↑ Associated Press. (2010-2-8). Former Olympic skier Heuga dies. ESPN.
* Datuak: Q965098
* Multimedia: Jimmie Heuga / Q965098
# Jimmy Armfield

James Christopher "Jimmy" Armfield (Denton, Manchester, 1935eko irailaren 21a - Blackpool, 2018ko urtarrilaren 22a) ingeles futbolari eta entrenatzailea izan zen. Bere ibilbide osoa Blackpool Football Club taldean eman zuen, normalean atzelari zuzenekoa. 1954 eta 1971 bitartean 627 partida jokatu zituen taldearekin. 43 aldiz jokatu zuen Ingalaterrako futbol selekzio nazionalarekin, horietatik 15 kapitain gisa eta 1966ko Munduko Futbol Txapelketa irabazi zuen. Erretiratu ondoren, Bolton Wanderers eta Leeds United entrenatu zituen.

## Kanpo estekak

* Datuak: Q124495
* Multimedia: Jimmy Armfield / Q124495
# Iso Salankijärvi

Iso Salankijärvi aintzira Finlandiako Enontekiö udalerrian dagoen aintzira bat da. Pallas-Yllästunturi Parke Nazionalaren eta Pulju Eremu Basatiaren artean dago, Yli-kyrö herriaren ertzean eta Muonio eta Kittiläko udalerrien mugatik hurbil. Nahiz eta aintzira ez dagoen babestutako eremu batean, bertan, hegazti babestu asko aurki daiteke; hala nola, txirri antzeko hegaztiak (urre txirri arruntak esaterako), borrokalariak, kuliska pikartak, zingira-hontzak, mirotz zuriak, eskandinaviako lagopodo ospetsuak, ahatebeltzak, ahatebeltz hegalzuriak, murgilari handiak, zerra txikiak, hego mugimendu motzak egiten dituzten belatz txikiak eta arrano beltzak.
Beste ohiko biztanle batzuk azeri zuri eta gorriak, bisoi amerikarrak, elur-orein etxekotuak, erbinude arrunt eta zuriak, hartz arreak, ipar-katamotzak, jatunak eta otsoak dira.
Ketojärvi hegoaldean da Iso Salankijärvi aintziraren bizilagun nagusia. Ura Ounasjoki ibaiaren bidez husten da, azkenik, Botniako Golkoraino iristeko.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da. Gutxi gorabehera, azarotik ekainera izoztua egon ohi da eta bertako uharteak zuhaizti txikia dirudi lurzoru izoztuaren gainean.

## Erreferentziak

* ↑ Pallas-Yllästunturin kansallispuisto

## Kanpo estekak

* Datuak: Q12259838
# Isny im Allgäu

Isny im Allgäu Alemaniako hiri-udalerri bat da, Baden-Württemberg estatuan. Azken zentsuaren arabera 14.835 biztanle zituen, 85,37 kilometro koadroko azaleran.

## Kanpo estekak

* Datuak: Q513446
* Multimedia: Isny im Allgäu / Q513446
# Iso (arraina)

    Artikulu hau arrain ateriniformeen generoari buruzkoa da; beste esanahietarako, ikus «ISO (argipena)».
Iso arrain ateriniformeen generoa da, Ozeano Bareko ur epel eta tropikaletan bizi dena. Batzutan adituek Notocheiridae familiaren barnean sailkatzen dute, bestetan berriz, Isonidae familiaren genero monotipikotzat hartzen dute.

## Espezieak

* Iso flosmaris (Jordan eta Starks, 1901)
* Iso hawaiiensis (Gosline, 1952)
* Iso natalensis (Regan, 1919)
* Iso nesiotes (Saeed, Ivantsoff eta Crowley, 1993)
* Iso rhothophilus (Ogilby, 1895)

## Erreferentziak

* ↑ Karrer, C. & John H-C.. (1998). Encyclopedia of Fishes. San Diego: Academic Press, 166–167 or. ISBN 0-12-547665-5..

## Kanpo estekak

* Datuak: Q148320
* Espezieak: Iso
# Iso Lohijärvi (Kittilä)

    Artikulu hau Kittiläko aintzirari buruzkoa da; beste esanahietarako, ikus «Iso Lohijärvi (argipena)».
Iso Lohijärvi aintzira Kittilä udalerri finlandiarrean dagoen aintzira bat da. Muonioko mugatik gertu dago, Kivijärvi aintziratik pare bat km-ra eta Pallas-Yllästunturi Parke Nazionalaren mugan, Lappi osoko hegazti-espezie ugarienak aurki daitezkeen parke nazionalaren mugan, hain zuzen; hala nola, borrokalariak, istingor arruntak, kuliska pikartak, mendebal-txori mokomeheak, laponiako berdantzak, elur-berdantzak, elur-hontzak, eper zuriak, txirri lepokodunak, zapelatz galtzadunak, larre-buztanikarak, mendi-txontak, negu-txirtak, papourdinak, txirritxo handiak, txoka gorriztak, urre txirri arruntak, ahate gorriztak, ahatebeltzak, beltxarga oihulariak, zerra txikiak eta antzara hankagorriztak, hankahoriak, muturzuriak eta nanoak bezalako hegaztiak aurki daitezke.
Beste ohiko biztanle batzuk azeri zuri eta gorriak, bisoi amerikarrak, elur-orein etxekotuak, erbinude arrunt eta zuriak, hartz arreak, ipar-katamotzak, jatunak eta otsoak dira.
Bizilagunak Kivijärvi eta Pallasjärvi mendebaldean eta Tepasto herria ekialdean dira. Gutxi gorabehera, azarotik maiatzera izoztua egon ohi da aintzira.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da.

## Erreferentziak

* ↑ Pallas-Yllästunturin kansallispuisto

## Kanpo estekak

* Datuak: Q12259837
# Iso Leveä

Iso Leveä aintzira Finlandiako Enontekiö udalerriaren bihotzean dagoen aintzira txikitxo bat da. Hetta hiriburuaren eta Kultima, Muotkajärvi eta Vähäniva herrixken artean dago, Tarvantovaara Eremu Basatitik hurbil. Bertan, hegazti-espezie ugari aurki daiteke; ipar-belatzak, eskandinaviako lagopodoak, arrano beltzak eta txirri hankalaburrak, esaterako. Inguruko baldintza latzei probetxu ateratzea lortu duten animalia asko dago ere; hala nola, azeri zuri eta gorriak, elur-oreinak, erbinude zuriak, lursaguak, ipar-katamotzak, jatunak, mendi lemingak, lursagu txikiak eta tundrako satorrak.
Uda partean iristen diren beste ohiko biztanle batzuk hartz arreak eta otsoak dira.
Lijankijärvi iparraldean eta Ounasjärvi aintzira ospetsua hegoaldean dira Iso-Leveären bizilagun nagusiak. Ura, Palojoki ibaiaren bitartez, Botniako Golkoraino iristen da. Gutxi gorabehera, azarotik ekainera izoztua egon ohi da aintzira.
Aintzira ez da oso ezaguna arrantza munduan; hala ere, bertan, amuarrain marroi, izokin eta laponiako amuarrain artikoak daude.

## Erreferentziak

* ↑ Tarvantovaaran erämaa-alue

## Kanpo estekak

* Datuak: Q12259836
# Joan Röell

Joan Röell (Haarlem, 1844ko uztailaren 21a - Haga, 1914ko uztailaren 13a) herbeheretar politikaria izan zen. Herbehereetako lehen ministroa izan zen 1894tik 1897ra.
1877an Ordezkarien Ganberako kide hautatu zuten eta 1881ean eta 1884an berriz hautatu zuten. 1886an eserlekua galdu ondoren senatari izendatu zuten 1888an eserlekua berreskuratu zuen arte. 1894tik 1897ra lehen ministroa eta Kanpo Arazoetako ministroa izan zen.
* Datuak: Q1690781
* Multimedia: Joan Röell / Q1690781
# Joan Ridao

Joan Ridao i Martín (1967ko uztailaren 27a, Rubí) kataluniar politikari, abokatu eta irakasle bat da.
ERC alderdiko kidea da, 2008-2011 artean baita alderdi horretako lehendakaria ere. 2008-2011 artean Espainiako Parlamentuan ERCko parlamentaria eta bozeramailea izan zen. 1995-2008 artean Kataluniako PArlamentuko parlamentaria izan zen.
Bartzelonako Unibertsitate Autonomoan Zuzenbidean lizentziatu eta Zientzia Politikoan eta Administrazioa doktoratu zen. Zzuenbide Konstituzionaleko irakaslea da.
* Datuak: Q4892821
* Multimedia: Joan Ridao / Q4892821
# Joan Roís de Corella

Joan Roís de Corella (Gandía edo Valentzia, 1435 - Valentzia, 1497) katalanezko idazlea izan zen.

## Bizitza

Valentziarra zen, Gandiakoa seguruenik. Apaiz katolikoa eta teologia-irakasle izan bide zen, eta haren obra XV. mendearen bigarren erdian kokatzen da. Katalanezko literaturaren lehen maisuetariko bat da. Obra ugaria utzi zuen hitz lauz, Italiako Berpizkundearen eragina erakusten duena. Prosa-lanetan gai mitikoak erabili zituen, klasikoen egokitze guztiz libreak moldatuz: Rahonament de Telamó e Ulixes (Telamonen eta Uliseren arteko eztabaida), Istòria de Leander i de Ero (Leandroren eta Erosen historia), Istòria de Jason i Medea i de Ero (Jasonen eta Medearen eta Erosen historia), eta abar.
Orobat, beste prosa-lan anitz idatzi zituen: hagiografikoak, Biblia gaien inguruko kontakizunak, gutunak (horien artean, Vianako printzearekikoak). Prosaz eta hitz lauz egina den Tragèdia de Caldesa (1458, Caldesaren tragedia) obran amodiozko penak aipatzen ditu. Maitasunaren gaia beste poema askotan ere erabili zuen Rois de Corellak. Halaber, poema sakratuak idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3089836
* Multimedia: Joan Roís de Corella / Q3089836
# Joan Salazar

Joan Salazar (Bizkaia, c. 1410 - Troyes, 1479ko abenduaren 12a) Erdi Aroko mertzenarioa izan zen, Ehun Urteko Gerran ibilitakoa. Rodrigo Villandrando eta Jean Dunoisekin aritu zen hainbat gudutan Frantzian zehar.

## Iruditegia

* Armarria
* Ehorzte monumentua, Sens katedralan
* Salazar eta bere emaztearen hilobia
* Datuak: Q3174525